Platycladus orientalis
Platycladus orientalis er sígrænt tré ættað frá norðaustur Asíu.

Orðsifjar
Ættkvíslarheitið Platycladus þýðir "með breiða eða útflatta sprota". Seinna nafnið: orientalis vísar til að hún komi frá Kína (austurlöndum).

Lýsing
Þetta er sígrænt, hægvaxta, lítið tré, um 15 – 20 m hátt og 0,5 m í þvermál (mjög gömul tré einstaka sinnum 30 m hátt og 2 m í þvermál). Smágreinar útbreiddar í einum fleti, með hreisturlík blöð 2 – 4 mm löng, sem eru skærgræn en geta orðið brún eða koparlit að vetri. Könglarnir eru 15 - 25 mm langir, grænir óþroskaðir og verða brúnir við þroska, 8 mánuðum eftir frjóvgun, og eru með 6–12 þykkar köngulskeljar í gagnstæðum pörum. Fræin eru 4 til 6 mm löng, vænglaus.
Greinarnar eru tiltölulega stuttar, og yfirleitt skarpt uppsveigðar. Börkurinn er brúnleitur, í mjóum láréttum renningum.

Útbreiðsla
Hún er ættuð frá norðvestur Kína, en erfitt er að greina í sundur svæði þar sem tegundin vex náttúrulega frá þeim sem hún hefur verið flutt til. Hún finnst í Manchuria, austast í Rússlandi (Amur og Khabarovsk), og er nú ílend í Kóreu, Japan, Indlandi og Íran einnig. Hún er einnig ræktuð víða annarsstaðar í heiminum.

Nytjar
Tegundin er þurrkþolin, og oft ræktuð til skrauts, bæði í heimalandinu, þar sem það er tengt langlífi og lífsorku, og víða annarsstaðar í tempruðu loftslagi. 

Viðurinn er notaður í hofum búddista, bæði til bygginga og sem reykelsi.

Myndir

Tilvísanir

Viðbótarlesning
Gymnosperm Database - Platycladus orientalis
Arboretum de Villardebelle - Platycladus cone photos
Conifers Around the World: Platycladus orientalis - Oriental Arborvitae .

Barrtré